बंदरों से बचने के लिए दो मंजिल से कूदीं बीजेपी नेता की पत्नी, हुई मौत
बंदर के हमले से बचने के लिए अपने घर की दूसरी मंजिल से नीचे कूदने के बाद भाजपा नेता की पत्नी की मौत हो गई।
शामली: बंदर के हमले से बचने के लिए अपने घर की दूसरी मंजिल से नीचे कूदने के बाद भाजपा नेता की पत्नी की मौत हो गई। घटना मंगलवार की देर शाम की है जब 50 वर्षीय सुषमा देवी कैराना शहर में अपने घर की छत पर गई थी और उन्हें आक्रामक बंदरों ने उन्हें घेर लिया। बंदरों के हमले से खुद को बचाने के लिए वह छत से नीचे कूद गई। जिससे उन्हें काफी चोट आई और उनकी मौत हो गई।सुषमा पूर्व सांसद स्वर्गीय हुकुम सिंह के भतीजे भाजपा नेता अनिल कुमार चौहान की पत्नी थीं। भाजपा नेता अनिल कुमार घटना के समय घर पर नहीं थे।पश्चिमी यूपी के कई जिलों में बंदरों का कहर खतरनाक रूप लेता जा रहा है। मथुरा में नगर निगम ने 1 सितंबर से 15 दिवसीय कार्यक्रम शुरू किया है और पवित्र शहर के प्रमुख मंदिरों से बंदरों को पकड़ा जा रहा है।नगर आयुक्त अनुनया झा ने कहा कि कार्यक्रम के पहले चरण में बांके बिहारी मंदिर क्षेत्र वृंदावन, चौबिया पारा और मथुरा के द्वारकाधीश मंदिर क्षेत्र से बंदरों को पकड़ा जाएगा और उन्हें वन क्षेत्रों में छोड़ा जाएगा।